টিপাইমুখ বাঁধের বিরুদ্ধে আন্দোলন নিয়ে আমাদের দেশে ও ভারতে যা হচ্ছে, তা হল এই বাঁধের নির্মাণ কাজ অন্তত পাঁচ বছর ঠেকিয়ে রাখা, এতে আন্দোলনকারীদের দুটি লাভ: ১. প্রকল্প খরচ বেড়ে গিয়ে কাজ এগোনো আর সম্ভব হবে না ২. কংগ্রেস ও আওয়ামী লীগ যে কোনো একদল বা দুদলই আগামী নির্বাচনে হেরে গেলে এ প্রকল্প বাস্তবায়ন/বাতিল নিয়ে নতুন সরকারকে এসে নতুন করে ভাবতে হবে। তাই ভারতের পানিসম্পদ মন্ত্রী ও বিদ্যুৎমন্ত্রীর সাথে আমার মূল আলাপের সবকিছু জুড়েই ছিল টিপাইমুখ বাঁধ হলে যেন সব প্রাকৃতিক রাজনৈতিক ক্ষতির পরও আমরাও যেন লাভবান হতে পারি সে চেষ্টা করা। আর আমি এটা জানি মন্ত্রীত্ব টেকাতে হলে আমাকে টিপাইমুখ বাঁধ দিয়েই টেকাতে হবে, আমি এমন কিছু এ চারদিনের ভারত সফরে করেছি যেন, আমার নেতা ও আমাদের সরকারপ্রধান শেখ হাসিনা ও তার ভারতীয় প্রতিপক্ষ মনমোহন সিং নিজেদের মধ্যে আলোচনায় অন্তত আমার ভূমিকাটিকে যেন খাটো করে না দেখেন। আর আমি ভারতের মতো পৃথিবীর সবচেয়ে বড় গণতন্ত্রের দেশের বিশাল বিশাল রাজনৈতিক নেতা তথা দক্ষ মন্ত্রীদের কাছ থেকে এই শিক্ষা অন্তত পেয়েছি, বহুধাবিভক্ত আন্দোলনের কথা শুনে মন্ত্রণালয় চালানো যায় না, আমি একজন আত্মবিশ্বাসী দীপু মনি হতে চাই, টিপাইমুখ বাঁধ, আর যার কাছে যাই হোক, আমার কাছে আমার মন্ত্রীত্বের এসিড টেস্ট। আর এতে যদি আমি সফল না হই, তাহলে ডায়রির প্রথম দিকের কথাগুলো তো রইলই। আমি এটা খুব ভালো করে জানি, জীবনবাজি রেখে জীবনে কিছুই হয় না।